**Mika Zibanejad** (s. 18. huhtikuuta 1993 Huddinge, Ruotsi) on ruotsalainen jääkiekkoilija, joka pelaa NHL-joukkue New York Rangersissa. Hän on pelipaikaltaan keskushyökkääjä, mutta osaa pelata myös laidassa. Zibanejad on pelityyliltään moderni voimahyökkääjä. Zibanejadin vahvuuksiin kuuluvat laukaus, hyökkäyspään pelaaminen, runko, kahden suunnan pelaaminen ja monipuolisuus. Hänen heikkouksiinsa kuuluvat voiman ja fysiikan puute. Hän laukoo oikealta.

Ura
---

### Seuraura

Zibanejad on Hammarby IF:n kasvatti. Hän siirtyi vuonna 2008 AIK IF:ään, jossa voitti J18 Allsvenskanin mestaruuden vuonna 2009. Sen jälkeen hän siirtyi kaudeksi 2009–2010 Djurgårdens IF:ään, jossa hän voitti keväällä 2010 J18 Allsvenskanin hopeaa. Kesällä 2010 KHL-joukkue Lokomotiv Jaroslavl varasi hänet 129. pelaajana.

Zibanejad pelasi ensimmäisen Elitserien-ottelunsa 7. joulukuuta 2010 Luleå HF:ää vastaan ja teki ensimmäisen Elitserien-maalinsa 15. tammikuuta 2011 MODOn Tuomas Tarkin taakse. Zibanejad voitti kauden aikana myös J20 SuperElitin pronssia. Hän teki helmikuussa 2011 kaksivuotisen jatkosopimuksen Djurgårdenin kanssa. Kauden 2010–2011 aikana Zibanejad pelasi Elitserienissä 26 runkosarjaottelua tehoin 5+4=9 sekä seitsemän playoff-ottelua tehoin 1+1=2.

Tammikuussa 2011 NHL:n kykyjenetsijäpalvelu arvioi Zibanejadin Euroopassa pelaavista kenttäpelaajista kolmanneksi parhaaksi. Huhtikuussa hän nousi rankingissa toiseksi. Lopulta Ottawa Senators varasi Zibanejadin ensimmäisellä kierroksella koko varaustilaisuuden kuudentena pelaajana kesällä 2011. Hän oli draftin kolmantena varattu ruotsalaispelaaja Gabriel Landeskogin ja Adam Larssonin jälkeen. Zibanejad teki jo samana kesänä heinäkuussa kolmivuotisen tulokassopimuksen Ottawa Senatorsin kanssa.

Syksyn 2011 harjoitusleirin päätteeksi Zibanejad sai paikan Senatorsin NHL-miehistöstä. Hän pelasi yhdeksän NHL-ottelua tehden yhden syöttöpisteen Filip Kuban tekemään maaliin, joka syntyi jo kauden avausottelussa 7. lokakuuta 2011 Detroit Red Wingsiä vastaan. Zibanejad palasi kuitenkin yhdeksän ottelun jälkeen kehittymään loppukaudeksi 2011–2012 lainalle Djurgårdeniin.

Seuraavat neljä kautta Zibanejad pelasi pääasiassa Ottawassa. Hänelle kertyi myös 29 ottelua Ottawan farmijoukkueessa Binghamton Senatorsissa. Kesällä 2016 Zibanejad kaupattiin New York Rangersiin vaidossa Derick Brassardiin.

Lokakuussa 2021 Zibanejad teki Rangersin kanssa kahdeksan vuoden mittaisen jatkosopimuksen.

### Maajoukkueura

Zibanejad alle 18-vuotiaiden maailmanmestaruuskilpailuissa vuonna 2011.
Zibanejad oli ratkaisemassa alle 20-vuotiaiden maailmanmestaruutta vuonna 2012, sillä hän teki loppuottelussa Venäjää vastaan Ruotsin jatkoajalla syntyneen 1–0-voittomaalin. Zibanejad oli neljällä osumallaan Sebastian Collbergin ja Joakim Nordströmin kanssa joukkueen toiseksi parhaita maalintekijöitä Max Fribergin jälkeen.

Zibanejad voitti myös alle 18-vuotiaiden maailmanmestaruuskilpailuista hopeaa vuonna 2011. Turnauksessa Ruotsin varakapteenina toiminut Zibanejad jakoi tehoilla 4+4=8 joukkueen sisäisen pistepörssin voiton Gustav Björklundin kanssa. Zibanejad edusti Ruotsia myös alle 17-vuotiaiden World Hockey Challengessa vuonna 2010. Hän oli tehopisteillä 5+4=9 pronssiin päättyneen turnauksen paras maalintekijä neljän muun pelaajan kanssa sekä Ruotsin paras pistemies.

Vuoden 2018 maailmanmestaruuskilpailuissa hän teki loppuottelussa ratkaisevan maalin, jolla Ruotsi tasoitti pelin Sveitsiä vastaan toisessa erässä lukemiksi 2–2, ja näin ollen ottelu eteni jatkoajalle ja voittolaukauskilpailuun.

Alun perin Zibanejadin oli tarkoitus edustaa kansainvälisellä tasolla Suomea, sillä hänet kutsuttiin vuonna 2008 Suomen alle 15-vuotiaiden maajoukkueen leirille. Byrokratia kuitenkin esti Zibanejadia liittymistä leirille, ja muutamaa kuukautta myöhemmin hän edusti Ruotsia.

Muuta
-----

Zibanejadin isä on kristitty iranilainen ja äiti suomalainen Ritva, joka on kotoisin Paltamosta. Zibanejad sai syntyessään Suomen kansalaisuuden, mutta vaihtoi sen nuorena Ruotsiin. Hänellä on velipuoli Monir Kalgoum, joka pelasi Ruotsin alle 20-vuotiaiden maailmanmestaruuskilpailujen joukkueessa vuonna 2004. Zibanejad puhuu englantia, ruotsia, farsia ja suomea. Zibanejad on myös DJ ja musiikkituottaja. Hän on julkaissut neljä kappaletta: *Forever* (2017), *Can´t Go Back Home* (2018), *Moves* feat. Hot Shade & Mike Perry (2019) ja *Nobody* feat. Hot Shade (2019).  Hänellä on ollut keikkoja monilla New Yorkin klubeilla, kuten Marque- ja Lavo-klubeilla. Lisäksi hän on soittanut yhdessä maamiestensä Axwellin ja Sebastian Ingrosson kanssa. Zibanejad esiintyi kesäkuussa 2019 Summerburst-festivaaleilla Göteborgissa.  Samoilla festivaaleilla maailman kuuluisimpiin DJ:hin kuuluva Tiësto soitti Zibanejadin kappaleen.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2010–2011 | Djurgårdens IF | Elitserien | 26 | 5 | 4 | 9 | 2 | 7 | 1 | 1 | 2 | 2 |
| 2011–2012 | Ottawa Senators | NHL | 9 | 0 | 1 | 1 | 2 | – | – | – | – | – | JMM | 6 | 4 | 1 | 5 | 2 |
|  | Djurgårdens IF | Elitserien | 26 | 5 | 8 | 13 | 4 | – | – | – | – | – |
| 2012–2013 | Binghamton Senators | AHL | 23 | 4 | 7 | 11 | 10 | – | – | – | – | – |
|  | Ottawa Senators | NHL | 42 | 7 | 13 | 20 | 6 | 10 | 1 | 3 | 4 | 0 |
| 2013–2014 | Ottawa Senators | NHL | 69 | 16 | 17 | 33 | 18 | – | – | – | – | – |
|  | Binghamton Senators | AHL | 6 | 2 | 5 | 7 | 2 | – | – | – | – | – |
| 2014–2015 | Ottawa Senators | NHL | 80 | 20 | 26 | 46 | 20 | 6 | 1 | 3 | 4 | 0 |
| 2015–2016 | Ottawa Senators | NHL | 81 | 21 | 30 | 51 | 18 | – | – | – | – | – |
| 2016–2017 | New York Rangers | NHL | 56 | 14 | 23 | 37 | 16 | 12 | 2 | 7 | 9 | 0 |
| 2017–2018 | New York Rangers | NHL | 72 | 27 | 20 | 47 | 14 | – | – | – | – | – | MM | 10 | 6 | 5 | 11 | 0 |
| 2018–2019 | New York Rangers | NHL | 82 | 30 | 44 | 74 | 47 | – | – | – | – | – |
| 2019–2020 | New York Rangers | NHL | 57 | 41 | 34 | 75 | 14 | 3 | 1 | 1 | 2 | 0 |
| 2020–2021 | New York Rangers | NHL | 56 | 24 | 26 | 50 | 18 | – | – | – | – | – |
| 2021–2022 | New York Rangers | NHL | 81 | 29 | 52 | 81 | 12 | 20 | 10 | 14 | 24 | 4 |
| 2022–2023 | New York Rangers | NHL | 82 | 39 | 52 | 91 | 20 | 7 | 1 | 3 | 4 | 6 |
| 12 kautta | yhteensä | NHL | 767 | 268 | 338 | 606 | 205 | 58 | 16 | 31 | 47 | 10 |
| 2 kautta | yhteensä | Elitserien | 52 | 10 | 12 | 22 | 6 | 7 | 1 | 1 | 2 | 2 |

Lähteet
-------

* Mika Zibanejad The Internet Hockey Databasessa (englanniksi)
* Mika Zibanejad Eurohockey-sivustolla (englanniksi)
* Mika Zibanejad *Elite Prospects*. Everysport Media Group AB.  (englanniksi)

### Viitteet

1. ↑  Player Bio – Mika Zibanejad (englanniksi)
2. 1 2 3 4 5 6 7  EliteProspects
3. ↑  Stockholms 93:or väljer Djurgården  3.4.2009. difhockey.se.  Arkistoitu 23.10.2011. Viitattu 4.3.2011. (ruotsiksi)
4. ↑  Gustavsson, Sven: Djurgårdens juniorer bjöd på show  15.1.2011. Dagens Nyheter. Viitattu 4.3.2011. (ruotsiksi)
5. ↑  Lundin, Andreas: Djurgården skrämde övertidsspöket  15.1.2011. Dagens Nyheter.  Arkistoitu 18.1.2011. Viitattu 4.3.2011. (ruotsiksi)
6. ↑  Mika Zibanejad klar för två år till i DIF  7.2.2011. DIF Hockey. Viitattu 4.3.2011. (ruotsiksi)
7. ↑  2011 Draft Prospects – European Skaters National Hockey League. Viitattu 4.3.2011. (englanniksi)
8. ↑  Bulletin: Senators sign forward Mika Zibanejad to entry-level contract  13.7.2011. OTTAWA:  Ottawa Senators. Viitattu 14.7.2011. (englanniksi)
9. ↑  Bodin, Uffe: Zibanejad klar för Ottawa  13.7.2011. Hockeysverige.se. Viitattu 14.7.2011. (ruotsiksi)
10. ↑  Hedger, Brian: Wings hold off Senators 5–3 in opener  7.10.2011. DETROIT:  National Hockey League. Viitattu 12.1.2012. (englanniksi)
11. ↑  Mika Zibanejad joutui lähtemään NHL:stä  26.1.2012. Plaza. Viitattu 18.3.2012. [vanhentunut linkki]
12. ↑  Senators send rookie Zibanejad back to Sweden  26.10.2011. The Sports Network.  Arkistoitu 28.12.2011. Viitattu 12.1.2012. (englanniksi)
13. ↑  Kaupat tuli: Brassard Rangersin nuorennusleikkauksen uhri? jatkoaika.com. Viitattu 25.7.2016.
14. ↑
15. ↑  U20: Ruotsi maailmanmestari  6.1.2012. Jatkoaika.com. Viitattu 12.1.2012.
16. 1 2  Ruotsin MM-finaalin sankari olisi halunnut edustaa Leijonia – byrokratia esti toiveen toteutumisen *Ilta-Sanomat*.  22.5.2018. Viitattu 23.5.2018.
17. ↑  Ruotsin kultasankari olisi edustanut Leijonia – byrokratia esti!  19.1.2012. MTV3. Viitattu 24.1.2012.
18. ↑  Campbell, Ken: Father's life provides Mika Zibanejad with perspective *The Hockey News*. Viitattu 18.3.2018. (englanniksi)
19. ↑  Viisi maalia! Kainuulaisen Ritvan poika päättömässä iskussa NHL:ssä *Ilta Sanomat*.  6.3.2020. Viitattu 6.3.2020.
20. ↑  Holm, Stefan: (K)ungen av Globen  26.2.2011. Aftonbladet. Viitattu 12.1.2012. (ruotsiksi)
21. ↑  Maki, Allan: Senators' Zibanejad not your typical Swede *The Globe and Mail*. Viitattu 18.3.2018. (englanniksi)
22. ↑  BarDown Staff: Mika Zibanejad, aka DJ ZBad, just released a fresh track - Article *BARDOWN*.  17.5.2019. Viitattu 8.11.2019. (englanniksi)
23. ↑  Zibanejad takes stage to DJ at Swedish music festival *NHL.com*. Viitattu 8.11.2019. (englanniksi)
24. ↑  Marko Ollonqvist: VIDEO: Huippu-DJ Tiesto soitti suomalaistaustaisen Mika Zibanejadin biisin! *Urheiluvedot.com*.  4.9.2019. Viitattu 8.11.2019.

Aiheesta muualla
----------------

* The Offical Website of Mika Zibanejad (Arkistoitu – Internet Archive) (englanniksi)

Ruotsin joukkue – Jääkiekon MM-kilpailut 2018
3 Klingberg (**A**) |
4 Ekholm |
5 Wikstrand |
6 A. Larsson |
9 Kempe  |
11 Backlund (**C**) |
12 J. Larsson |
13 Janmark |
14 Nyquist |
18 Everberg |
23 Ekman-Larsson (**A**) |
24 Andersson |
25 De la Rose |
30 Gustavsson |
31 Nilsson |
33 Arvidsson |
35 Hellberg |
40 Pettersson |
47 Lindholm |
56 Gustafsson |
67 Rakell |
72 Hörnqvist |
79 Forsberg |
91 Pääjärvi |
93 Zibanejad |
Valmentaja Rikard Grönborg



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |